
ΤΕΥΧΟΣ ΔΕΥΤΕΡΟ 


Αρ 


. Φύλλου 182 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ. αριθμ. 45913 οικ./03-Ί 1- 
2015 (ΦΕΚ τ. Β' 2414/10-11 -2015) απόφασης του 
Υπουργού Δικαιοσύνης, Διαφάνειας και Ανθρω¬ 
πίνων Δικαιωμάτων «Σύσταση και συγκρότηση 
Ομάδας Εργασίας με αντικείμενο την υιοθέτηση 
του ηλεκτρονικού παράβολου (θ-παράβολο) από 
το Υπουργείο Δικαιοσύνης, Διαφάνειας και Αν¬ 
θρωπίνων Δικαιωμάτων» - Παράταση διάρκειας 
εργασιών. 

2 Μεταφορά και κατανομή των αρμοδιοτήτων του 
άρθρου 69Γ του ν. 4270/2014 στη Διεύθυνση Οι¬ 
κονομικών Υποθέσεων της Κεντρικής Υπηρεσίας 
του Νομικού Συμβουλίου του Κράτους και μετο- 
νομασία Τμημάτων της Διεύθυνσης αυτής. 

3 Έλεγχος νομιμότητας της υπ'αριθμ.151/2016 
απόφασης του Δημοτικού Συμβουλίου Δήμου 
Αλμωπίας περί διαπίστωσης της επάρκειας του 
προσωπικού και της υλικοτεχνικής υποδομής για 
την άσκηση από το Δήμο Αλμωπίας της αρμο¬ 
διότητας «Καταβολή των προνοιακών επιδομά¬ 
των», όπως αναφέρονται στην περίπτωση 17 της 
παρ.3Β του άρθρου 94 του Ν.3852/2010. 

4 Καθιέρωση απογευματινής υπερωριακής εργασί¬ 
ας και υπερωριακής εργασίας Κυριακών και εξαι¬ 
ρέσιμων ημερών (ημερησίων) του προσωπικού 
με σχέση εργασίας ιδιωτικού δικαίου ορισμένου 
χρόνου (ΙΔΟΧ) του Δήμου Κερατσινίου - Δραπε¬ 
τσώνας για το Α' Εξάμηνο του έτους 2017. 


ΑΠΟΦΑΣΕΙΣ 

Αριθμ. 96377 _ (1) 

Τ ροποποίηση της υπ. αριθμ. 45913 οικ./03-11 -2015 
(ΦΕΚ τ. Β' 2414/10-11 -2015) απόφασης του Υπουρ¬ 
γού Δικαιοσύνης, Διαφάνειας και Ανθρωπίνων Δικαι¬ 
ωμάτων «Σύσταση και συγκρότηση Ομάδας Εργασί¬ 
ας με αντικείμενο την υιοθέτηση του ηλεκτρονικού 
παράβολου (θ-παράβολο) από το Υπουργείο Δικαιο¬ 
σύνης, Διαφάνειας και Ανθρωπίνων Δικαιωμάτων» - 
Παράταση διάρκειας εργασιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) Του άρθρου 5 παρ. 6 του ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του ν. 4354/2015 (ΦΕΚ Α' 176) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» και 

γ) του άρθρου 7 παρ. 2 περ. β’ του ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ Α' 131), όπως ισχύει. 

2) Την υπ' αριθ. 45913 οικ./03-11 -2015 (ΦΕΚτ. Β' 2414/1 Ο¬ 
11 -201 5) απόφαση του Υπουργού Δικαιοσύνης, Διαφάνειας 
και Ανθρωπίνων Δικαιωμάτων για «Σύσταση και συγκρό¬ 
τηση Ομάδας Εργασίας με αντικείμενο την υιοθέτηση του 

Τεύχος ΒΊ 82/27.01.2017 


ηλεκτρονικού παράβολου (θ-παράβολο) απότο Υπουργείο 
Δικαιοσύνης, Διαφάνειας και Ανθρωπίνων Δικαιωμάτων». 

3) Την υπ' αριθ. 83539 οικ./29-12-2015 (ΦΕΚ τ. Β' 
2985/31-12-2015) απόφαση του Υπουργού Δικαιοσύνης, 
Διαφάνειας και Ανθρωπίνων Δικαιωμάτων για την τρο¬ 
ποποίηση της υπ'αριθ. 45913 οικ./03-11 -2015 (ΦΕΚ τ. Β' 
2414/10-11-2015) όμοιας για «Σύσταση και συγκρότηση 
Ομάδας Εργασίας με αντικείμενο την υιοθέτηση του ηλε¬ 
κτρονικού παράβολου (θ-παράβολο) από το Υπουργείο 
Δικαιοσύνης, Διαφάνειας και Ανθρωπίνων Δικαιωμάτων» 
- Παράταση διάρκειας εργασιών, 

4) Την υπ' αριθ. 25157 οικ./14-06-2016 (ΦΕΚ τ. Β’ 
1913/27-06-2016) απόφαση του Υπουργού Δικαιοσύ¬ 
νης, Διαφάνειας και Ανθρωπίνων Δικαιωμάτων για την 
τροποποίηση της υπ. αριθμ. 45913 οικ./03-11 -2015 (ΦΕΚ 
τ. Β’ 2414/10-11 -2015) όμοιας για τη «Σύσταση και συ¬ 
γκρότηση Ομάδας Εργασίας με αντικείμενο την υιοθέ¬ 
τηση του ηλεκτρονικού παράβολου (θ-παράβολο) από 
το Υπουργείο Δικαιοσύνης, Διαφάνειας και Ανθρωπίνων 
Δικαιωμάτων» - Παράταση διάρκειας εργασιών. 

5) Το από 09-12-2016 έγγραφο της Προέδρου της ως 
άνω Ομάδας Εργασίας σχετικά με τη νέα ανάγκη παρά¬ 
τασης της διάρκειας των εργασιών της. 

6) Το γεγονός ότι από τις διατάξεις της παρούσας δεν 
προκαλείται δαπάνη, αποφασίζουμε: 

Τροποποιούμε την υπ' αριθμ. 45913 οικ./3-11-2015 
(ΦΕΚτ. Β' 2414/10-11-2015) απόφαση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων 
ως εξής: ορίζεται η 30η Ιουνίου 2017 νέα ημερομηνία 
περάτωσης των εργασιών της Ομάδας Εργασίας με αντι¬ 
κείμενο την υιοθέτηση του ηλεκτρονικού παράβολου 
(θ-παράβολο) από το Υπουργείο Δικαιοσύνης, Διαφά¬ 
νειας και Ανθρωπίνων Δικαιωμάτων. 

Κατά τα λοιπά ισχύει η υπ' αριθ. 45913 οικ./30-06-2015 
(ΦΕΚτ. Β’ 2414/10-11-2015) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. απόφ. 408 (2) 

Μεταφορά και κατανομή των αρμοδιοτήτων του 
άρθρου 69Γ του ν. 4270/2014 στη Διεύθυνση Οι¬ 
κονομικών Υποθέσεων της Κεντρικής Υπηρεσίας 
του Νομικού Συμβουλίου του Κράτους και μετο- 
νομασία Τμημάτων της Διεύθυνσης αυτής. 

Ο ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ - 
Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 

Ο ΠΡΟΕΔΡΟΣ ΤΟΥ ΝΟΜΙΚΟΥ ΣΥΜΒΟΥΛΙΟΥΤΟΥ 
ΚΡΑΤΟΥΣ 

Έχοντας υπόψη: 

1. Τις διατάξεις: 

α) Του άρθρου 69Γ του ν. 4270/2014 «Αρχές δημοσι¬ 


ονομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - δημόσιο λογιστικό και άλλες δι¬ 
ατάξεις» (Α' 143), όπως αυτό προστέθηκε με την παρ. 
24 του άρθρου 10 του ν. 4337/2015 «Μέτρα για την 
εφαρμογή της συμφωνίας δημοσιονομικών στόχων και 
διαρθρωτικών μεταρρυθμίσεων» (Α' 129),τροποποιήθη¬ 
κε με την παρ. 6 του άρθρου ένατου του ν. 4393/2016 
«Κύρωση της Προγραμματικής Συμφωνίας [...] και άλλες 
διατάξεις» (Α' 106) και συμπληρώθηκε με την παρ. 4 του 
άρθρου 58 του ν. 4438/2016 (Α'220), 
β) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005» (Α' 98), 
γ) του ν. 3086/2002 (Α' 324) περί Οργανισμού του 
Ν.Σ.Κ., σε συνδυασμό με το π.δ. 238/2003 (Α' 214), 
δ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ ΑΊ16), 
ε) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α' 208), 

στ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

2. Τηναριθ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη (ΦΕΚ Β'2168) 

3. Την αριθ. 2/16570/0026/13.5.2016 κοινή υπουργική 
απόφαση «Καθορισμός διαδικασίας και εξειδίκευση με- 
ταφερόμενων αρμοδιοτήτων από τις Υπηρεσίες Δημοσι¬ 
ονομικού Ελέγχου/Ειδικό Λογιστήριο στις Οικονομικές 
Υπηρεσίεςτων Φορέων της Γενικής Κυβέρνησης» (ΑΔΑ: 
6ΡΩΣΗ-ΞΝΛ, ΦΕΚ 1381/τ.Β717.5.2016). 

4. α) Την αριθ. 2/51290/0026/2.6.2016 εγκύκλιο του 
Γενικού Λογιστηρίου του Κράτους με θέμα την παροχή 
οδηγιών επί της ανωτέρω απόφασης (ΑΔΑ: 9637Η-ΩΛΦ). 

β) Την αριθ. 2/77786/0026/26.9.2016 εγκύκλιο του Γε¬ 
νικού Λογιστηρίου του Κράτους με θέμα «Αναδιοργάνω¬ 
ση των Γενικών Διευθύνσεων Οικονομικών Υπηρεσιών» 
(ΑΔΑ: 6ΞΓΑΗ-ΦΒΑ). 

5. Την ανάγκη αποτελεσματικής λειτουργίας του 
συστήματος διαχείρισης και ελέγχου δαπανών από 
1.1.2017. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Μεταφέρουμε τις αρμοδιότητες, της παραγράφου 1 
του άρθρου 69Γ του ν. 4270/2014, όπως εξειδικεύονται 
στο άρθρο 1 της υπ’ αριθμ. 2/16570/0026/13-5-2016 
κοινής απόφασης του Υπουργού Οικονομικών και του 
Αναπληρωτή Υπουργού Οικονομικών, στη Διεύθυνση 
Οικονομικών Υποθέσεων του Φορέα 23/630 (Νομικό 

Συμβούλιο του Κράτους) τις κατανέμουμε μεταξύ των 
Τμημάτων της και μετονομάζουμε Τμήματα της, ως εξής: 

Α. Το Τμήμα Προϋπολογισμού, Προμηθειών και Συ¬ 
ντήρησης της Διεύθυνσης Οικονομικών Υποθέσεων 
του Νομικού Συμβουλίου του Κράτους μετονομάζεται 
σε Τμήμα Προϋπολογισμού, Δημοσιονομικών Αναφο¬ 
ρών, Συμβάσεων, Προμηθειών και Συντήρησης και 
ασκεί, πλέον των αναφερομένων στο άρθρο 5 παρ. 2 του 
π.δ. 238/2003, τις εξής αρμοδιότητες: 

1. Σύνταξη του προϋπολογισμού του Φορέα (Ε.Φ. 23- 
630) για κάθε οικονομικό έτος με κατανομή των εγγε¬ 
γραμμένων πιστώσεων ανά μείζονα κατηγορία και ανά 
ΚΑΕ, και επίσης σύνταξη του Μεσοπρόθεσμου Προγράμ¬ 
ματος Δημοσιονομικής Στρατηγικής (ΜΠΔΣ) τετραετούς 
διάρκειας, φροντίζοντας για την πιστή εκτέλεση τους στο 
πλαίσιο των ορίων του ακολουθούμενου δημοσιονομι¬ 
κού προγράμματος σταθεροποίησης. 

2. Εκπόνηση σχεδίων αναδιαμόρφωσης των εγγεγραμ¬ 
μένων πιστώσεων και αύξησης των ποσοστών διάθεσης 
των πιστώσεων των ΚΑΕ, σύμφωνα με τις ανάγκες της 
Υπηρεσίας και τις κείμενες διατάξεις. 

3. Κατάρτιση των σχεδίων απόφασης για τις πολυετείς 
αναλήψεις υποχρεώσεων του Φορέα για θέματα νέων 
συμβάσεων μισθώσεων ή άλλων συμβάσεων που εκτεί¬ 
νονται ημερολογιακά πέραν του προϋπολογισμού του 
έτους, μετά από τεκμηριωμένα αιτήματα που υποβάλ¬ 
λονται από το διατάκτη. 

4. Κατάρτιση πινάκων εκκρεμών-απλήρωτων και ληξι¬ 
πρόθεσμων υποχρεώσεων, μέσω των στοιχείων που επε¬ 
ξεργάζεται από το Μητρώο Δεσμεύσεων, τους οποίους 
διαβιβάζει για έλεγχο στη Διεύθυνση Προϋπολογισμού & 
Δημοσιονομικών Αναφορών της Γ.Δ.Ο.Υ. του Υπουργείου 
Οικονομικών και τους υποβάλλει στη συνέχεια στο ροΓώΙ 
του Υπουργείου Οικονομικών σε μηνιαία βάση. 

5. Κατάρτιση έκθεσης τεκμηρίωσης για την εξέλιξη 
των απλήρωτων και ληξιπρόθεσμων υποχρεώσεων 
του προϋπολογισμού του Φορέα σε μηνιαία βάση, την 
οποία υποβάλλει στη Διεύθυνση Προϋπολογισμού και 
Δημοσιονομικών Αναφορών της Γ.Δ.Ο.Υ. του Υπουργείου 
Οικονομικών. 

6. Κατάρτιση πινάκων στοχοθεσίας δαπανών καθώς 
επίσης και έκθεσης τεκμηρίωσης αποκλίσεων του προ¬ 
ϋπολογισμού του Φορέα σε τριμηνιαία βάση, τα οποία 
υποβάλλει στη Διεύθυνση Προϋπολογισμού και Δη¬ 
μοσιονομικών Αναφορών της Γ.Δ.Ο.Υ. του Υπουργείου 
Οικονομικών. 

7. Κατάρτιση και υποβολή πινάκων πληρωτέων υπο¬ 
χρεώσεων του Φορέα σε τριμηνιαία βάση στη Διεύθυνση 
Προϋπολογισμού και Δημοσιονομικών Αναφορών της 
Γ.Δ.Ο.Υ. του Υπουργείου Οικονομικών, προκειμένου να 
τους προωθήσει στην ΕΛΣΤΑΤ. για τον υπολογισμό του δη¬ 
μόσιου χρέους και του δημοσιονομικού αποτελέσματος. 

8. Εκτίμηση και σύνταξη προβλέψεων δαπανών σε 
μηνιαία βάση για προσδιορισμό ορίου πληρωμής ανά 
κατηγορία δαπάνης, που υποβάλλονται προς το Τμήμα 
Εκκαθάρισης Αποδοχών και Πληρωμών για καταχώρηση. 

9. Σύνταξη και υποβολή πίνακα με τη μηνιαία δαπάνη 
μισθοδοσίας και τον αριθμό των Μελών του Ν.Σ.Κ., που 
υπάγονται στα ειδικά μισθολόγια, στη Διεύθυνση Προϋ¬ 


πολογισμού και Δημοσιονομικών Αναφορών της Γ.Δ.Ο.Υ. 
του Υπουργείου Οικονομικών. 

10. Μέριμνα για την κατάρτιση όλων των συμβάσεων, 
που αφορούν παροχή υπηρεσιών και την προμήθεια 
υλικών, μετά την υποβολή τεκμηριωμένου αιτήματος 
από το διατάκτη. Καταχώρηση των συμβάσεων στη «Δι¬ 
αύγεια» και στο κεντρικό ηλεκτρονικό μητρώο δημοσίων 
συμβάσεων (ΚΗΜΔΗΣ), σύμφωνα με τα προβλεπόμενα 
από τις κείμενες διατάξεις. 

11. Επεξεργασία των στοιχείων των τηλεπικοινωνια¬ 
κών υπηρεσιών και τελών μέσω του ΕΣΥΠ. 

12. Μέριμνα για την απογραφή των παγίων υλικών 
της Υπηρεσίας και επιμέλεια θεμάτων ανακύκλωσης ή 
απόσυρσης οποιοσδήποτε υλικού. 

13. Ορθολογική αξιοποίηση των πόρων του Φορέα 
βάσει των γενικών αρχών και κανόνων για τη δημοσιο¬ 
νομική διαχείριση του ν. 4270/2014. 

Β. Το Τμήμα Μισθοδοσίας Προσωπικού της Διεύθυν¬ 
σης Οικονομικών Υποθέσεων του Νομικού Συμβουλί¬ 
ου του Κράτους μετονομάζεται σε Τμήμα Εκκαθάρισης 
Αποδοχών και Πληρωμών και ασκεί, πλέον των αναφε¬ 
ρομένων στο άρθρο 5 παρ. 3 του π.δ. 238/2003, τις εξής 
αρμοδιότητες: 

1. Κατάρτιση του σχεδίου απόφασης ανάληψης υπο¬ 
χρεώσεων για δαπάνες αρμοδιότητας του, κατόπιν τεκ¬ 
μηριωμένου αιτήματος του διατάκτη και καταχώρηση 
των αναλαμβανόμενων δεσμεύσεων στα οικεία λογι¬ 
στικά βιβλία και στο Μητρώο Δεσμεύσεων, σύμφωνα 
με τις διατάξεις του περί ανάληψης υποχρεώσεων από 
τουςδιατάκτες προεδρικού διατάγματος (π.δ. 80/2016). 
Ανάκληση των δεσμευμένων αναλήψεων υποχρεώσεων 
(τακτικών και επιτροπικών), οι οποίες για οποιονδήποτε 
λόγο δεν χρησιμοποιήθηκαν κατά τη διάρκεια του οικο¬ 
νομικού έτους. Ανάρτηση όλων των προαναφερομένων 
στη «Διαύγεια». 

2. Έλεγχος τήρησης των περί ανάληψης υποχρεώσεων 
διατάξεων και παροχή βεβαίωσης επί των σχεδίων των 
σχετικών πράξεων, για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3. Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του Ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

4. Έλεγχος και εκκαθάριση των δαπανών αρμοδιότη¬ 
τας του Τμήματος με βάση τα πλήρη και νόμιμα δικαιο- 
λογητικά αυτών. 

5. Έκδοση τίτλου για την πληρωμή δαπανών, σε συ¬ 
νεργασία με την Ενιαία Αρχή Πληρωμών, μέσα στα κα¬ 
θοριζόμενα κατά μήνα όρια πληρωμών και εντός των 
προβλεπομένων προθεσμιών από το ενωσιακό και εθνι¬ 
κό κανονιστικό πλαίσιο. 

6. Σύνταξη έκθεσης επί διαφωνιών με το διατακτη κατά 
τη διενέργεια ελέγχου νομιμότητας και κανονικότητας 
των δαπανών και υποβολή της μετά του σχετικού φακέ¬ 
λου στη Διεύθυνση Συντονισμού και Ελέγχου Εφαρμογής 
Δημοσιολογιστικών Διατάξεων με σχετική κοινοποίηση 

στη Γενική Διεύθυνση Δημοσιονομικών Ελέγχων του Γε¬ 
νικού Λογιστηρίου του Κράτους (Γ.Λ. Κράτους), σύμφωνα 
με τα οριζόμενα στην παράγραφο 1 του άρθρου 26 του 
ν. 4270/2014. 

7. Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 

8. Τακτοποίηση των χρηματικών ενταλμάτων προπλη¬ 
ρωμής για δαπάνες αρμοδιότητας του Τμήματος. 

9. Εισήγηση αρμοδίως για καταλογισμό δημοσίου 
υπολόγου, καθώς και λαβόντα αχρεώστητης καταβολής. 

10. Τήρηση του Μητρώου ΔεσμεύσεωνΤακτικού Προ¬ 
ϋπολογισμού για δαπάνες αρμοδιότητας του Τ μήματος. 

11. Παροχή απόψεων στα Δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια Δη¬ 
μοσιονομική Υπηρεσία Εποπτείας και Ελέγχου (Δ.Υ.Ε.Ε.) 
των δικαστικών αποφάσεων αυτών από τις οποίες προ¬ 
κύπτει επιβάρυνση στον προϋπολογισμό του φορέα για 
δαπάνες αρμοδιότητας του Τμήματος. 

12. Μέριμνα για την αποτροπή συσσώρευσης οφειλών. 

13. Τήρηση μητρώου πάσης φύσεως προσωπικού του 
οικείου Φορέα. 

14. Παροχή βεβαίωσης επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Φορέα, για την ύπαρ¬ 
ξη σχετικών προβλέψεων στον προϋπολογισμό του. 

15. Παροχή στοιχείων, βεβαιώσεων και οδηγιών ανα¬ 
φορικά με αποδοχές, πρόσθετες αμοιβές, αποζημιώσεις, 
κρατήσεις κ.λπ., για το πάσης φύσεως προσωπικό του 
Φορέα. 

16. Παροχή στοιχείων επί θεμάτων που αφορούν στο 
Τμήμα. 

17. Παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς την Τράπεζα της Ελλάδος για την εξόφληση των 
εκδιδόμενων χρηματικών ενταλμάτων με πίστωση των 
τραπεζικών λογαριασμών των δικαιούχων και την από¬ 
δοση των διενεργούμενων κρατήσεων υπέρ τρίτων σε 
αυτούς 

18. Μέριμνα για τη διενέργεια συμψηφισμών και από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

19. Ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

20. Καταχώρηση στοιχείων και τήρηση των Μητρώων 
Κατασχέσεων και Εκχωρήσεων. 

21. Παρακολούθηση του βιβλίου υπολόγων και ει¬ 
σήγηση στον ΠΟΥ/ΓΔΟΥ για την έκδοση εντολών προς 
τους οικείους εκκαθαριστές αποδοχών για την επίσχεση 
των αποδοχών δημοσίων υπολόγων, που καθυστερούν 
την απόδοση λογαριασμού, καθώς και εισήγηση στον 
αρμόδιο Επίτροπο του Ελεγκτικού Συνεδρίου για τον 
καταλογισμό του υπερήμερου υπολόγου, σύμφωνα με 
τις κείμενες διατάξεις. 


22. Συγκέντρωση δεδομένων από το Μητρώο Δεσμεύ¬ 
σεων και υποβολή σχετικών αναφορών στοΤμήμα Προ¬ 
ϋπολογισμού, Δημοσιονομικών Αναφορών, Συμβάσεων, 
Προμηθειών και Συντήρησης. 

23. Καταχώρηση στο ΟΠΣΔΠ των αποφάσεων μετα¬ 
βολών εκτελούμενου προϋπολογισμού που αφορούν 
ανακατανομές πιστώσεων εντός της ίδιας μείζονος κατη- 
γορίαςτου ιδίου ειδικού Φορέα ή μεταξύ διαφορετικών 
ειδικών Φορέων. 

24. Ενημέρωση με ηλεκτρονικό αρχείο μετά το τέλος 
του οικονομικού έτουςτηςεφαρμογήςτηςΓΓΠΣ μετά σχε¬ 
τικά στοιχεία των δικαιούχων επιτηδευματιών και ελεύ¬ 
θερων επαγγελματιών, που αφορούν τις πληρωμές του 
Φορέα προς αυτούς και τους παρακρατηθέντες φόρους. 

Γ. Το Τμήμα Εκκαθάρισης Αμοιβών της Διεύθυνσης 
Οικονομικών Υποθέσεων του Νομικού Συμβουλίου του 
Κράτους μετονομάζεται σε Τμήμα Οικονομικής Διαχεί¬ 
ρισης και ασκεί, πλέον των αναφερομένων στο άρθρο 
5 παρ. 4 του π.δ. 238/2003, τις εξής αρμοδιότητες για 
όλες τις δαπάνες του ΝΣΚ πλην αυτών που ανήκουν στην 
αρμοδιότητα τουΤμήματος Εκκαθάρισης Αποδοχών και 
Πληρωμών: 

1. Κατάρτιση του σχεδίου απόφασης ανάληψης υπο¬ 
χρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων. Ανάκληση των δεσμευμένων αναλήψεων 
υποχρεώσεων (τακτικών και επιτροπικών), οι οποίες 
για οποιονδήποτε λόγο δεν χρησιμοποιήθηκαν κατά τη 
διάρκεια του οικονομικού έτους. Ανάρτηση όλων των 
προαναφερομένων στη «Διαύγεια». 

2. Έλεγχος τήρησης των περί ανάληψης υποχρεώσεων 
διατάξεων και παροχή βεβαίωσης επί των σχεδίων των σχε¬ 
τικών πράξεων, για την ύπαρξη της απαιτούμενης πίστωσης 
και για τη μη υπέρβαση του οριζόμενου κάθε φορά από το 
αρμόδιο όργανο ποσοστού διάθεσης της πίστωσης. 

3. Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

4. Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών. 

5. Έκδοση τίτλου για την πληρωμή των δαπανών, μέσα 
στα καθοριζόμενα κατά μήνα όρια πληρωμών και εντός 
των προβλεπομένων προθεσμιών από το ενωσιακό και 
εθνικό κανονιστικό πλαίσιο. 

6. Σύνταξη έκθεσης επί διαφωνιών με το διατάκτη ως 
προς τη νομιμότητα και κανονικότητα των εκκαθαρι- 
ζόμενων δαπανών και υποβολή της μετά του σχετικού 
φακέλου στη Διεύθυνση Συντονισμού και Ελέγχου Εφαρ¬ 
μογής Δημοσιολογιστικών Διατάξεων με σχετική κοινο¬ 
ποίηση στην αρμόδια Γενική Διεύθυνση Δημοσιονομι¬ 
κών Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα με τα οριζόμενα στην παράγραφο 
1 του άρθρου 26 του ν. 4270/2014. 

7. Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 

δ.Τήρηση του Μητρώου Δεσμεύσεων Τακτικού Προ¬ 
ϋπολογισμού. 

9. Έκδοση και τακτοποίηση των χρηματικών ενταλμά¬ 
των προπληρωμής. 

10. Εισήγηση αρμοδίως για καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

11. Παροχή απόψεων στα Δικαστήρια, εκτέλεση δικα¬ 
στικών αποφάσεων και κοινοποίηση στην αρμόδια Δη¬ 
μοσιονομική Υπηρεσία Εποπτείας και Ελέγχου (Δ.Υ.Ε.Ε.) 
των δικαστικών αποφάσεων αυτών από τις οποίες προ¬ 
κύπτει επιβάρυνση στον προϋπολογισμό του φορέα. 

12. Μέριμνα για την αποτροπή συσσώρευσης οφειλών. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις. 

14. Τήρηση Μητρώου Δεσμεύσεων Προγράμματος 
Δημόσιων Επενδύσεων. 

15. Συγκέντρωση δεδομένων από το Μητρώο Δεσμεύ¬ 
σεων και υποβολή σχετικών αναφορών στοΤμήμα Προ¬ 
ϋπολογισμού, Δημοσιονομικών Αναφορών, Συμβάσεων, 
Προμηθειών και Συντήρησης. 

16. Καταχώρηση των στοιχείων των δικαιούχων δαπα¬ 
νών και τήρηση του μητρώου αυτών. 

17 .Έκδοση επιτροπικών ενταλμάτων για τη μεταβίβα¬ 
ση πιστώσεων στους δευτερεύοντες διατάκτες. 

18. Παρακολούθηση μηνιαίως σε ξεχωριστή κατάστα¬ 
ση των εγγραφών που γίνονται στα λογιστικά βιβλία του 
φορέα για κάθε δευτερεύοντα διατάκτη. 

19. Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

20. Ορθολογική αξιοποίηση των πόρων του Φορέα 
βάσει των γενικών αρχών και κανόνων για τη δημοσιο¬ 
νομική διαχείριση του ν. 4270/2014. 

Άρθρο 2 

Οι υπάλληλοι που κατά την έναρξη ισχύος του παρόντος 
προΐστανται στις οργανικές μονάδες που με τις διατάξεις 
της παρούσας μετονομάζονται, εξακολουθούν να ασκούν 
καθήκοντα προϊσταμένου στις ίδιες οργανικές μονάδες. 

Άρθρο 3 

Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2016 

Ο Υπουργός Ο Αναπληρωτής Υπουργός 

Οικονομικών Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Η Υπουργός Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

Ο Πρόεδρος 

του Νομικού Συμβουλίου του Κράτους 


Αριθμ. 18231 _ (3) 

Έλεγχος νομιμότητας της υπ' αριθμ.151/2016 
απόφασης του Δημοτικού Συμβουλίου Δήμου 
Αλμωπίας περί διαπίστωσης της επάρκειας του 
προσωπικού και της υλικοτεχνικής υποδομής για 
την άσκηση από το Δήμο Αλμωπίας της αρμο¬ 
διότητας «Καταβολή των προνοιακών επιδομά¬ 
των», όπως αναφέρονται στην περίπτωση 17 της 
παρ. 3Β του άρθρου 94 του ν. 3852/2010. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη: 

1. Τις διατάξεις των άρθρων 225 και 238 του ν. 3852/ 
2010 (ΦΕΚ 87/Α/2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του άρθρου 94 παρ. 3Β εδαφ.17 και 
του άρθρου 95 περιπτ. α' της παρ. 1 του ν. 3852/2010 
(ΦΕΚ 87/τ. Α'). 

3. Τις διατάξεις του άρθρου 24 του π.δ. 142/10 (ΦΕΚ 
235/Α/2010) «Οργανισμός της Αποκεντρωμένης Διοίκη¬ 
σης Μακεδονίας- Θράκης». 

4. Τις διατάξειςτου άρθρου 31 του ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών (ΦΕΚ 93/Α/2014)» του ν. 3463/2006 (ΦΕΚ 93/Α/2014). 

5. Την αριθμ. 4/06-02-2014 πράξη του Υπουργικού 
Συμβουλίου (ΦΕΚ 24/Α/2015), περί αποδοχής παραιτή¬ 
σεων των Γενικών Γραμματέων των Αποκεντρωμένων 
Διοικήσεων της χώρας. 

6. Την αριθμ. 151/2016 απόφαση του Δημοτικού Συμ¬ 
βουλίου του Δ. Αλμωπίας, αναφορικά με την ανάληψη 
πρόσθετων αρμοδιοτήτων σύμφωνα με το ν. 3852/2010. 

7. Τις διατάξεις του άρθρου 77 του ν. 4445/2016 
(Α' 236), αποφασίζουμε: 

Το γεγονός ότι από τις διατάξεις της παρούσας από¬ 
φασης θα προκληθεί δαπάνη ύψους 1.482.112,20 ευρώ 
σε βάρος του Κ.Α.Ε. 06.00.0621 του Δ. Αλμωπίας για το 
έτος 2017 και εγκρίνεται η έναρξη άσκησης της αρμο¬ 
διότητας «Καταβολής Προνομιακών Επιδομάτων» από 
01/01/2017, αποφασίζουμε τη δημοσίευση της αριθμ. 
151/2016 απόφασης του Δημοτικού Συμβουλίου του 
Δ. Αλμωπίας περί διαπίστωσης της επάρκειας του προ¬ 
σωπικού και της υλικοτεχνικής υποδομής για την άσκηση 
των αρμοδιοτήτων του άρθρου 94 παρ 3Β εδάφ. 17 του 
ν. 3852/2010 (ΦΕΚ 87/τ.Α') από τον Δήμο Αλμωπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 16 Νοεμβρίου 2016 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 


ΜΙΧΑΗΛ ΑΠΕΣΣΟΣ 


ΝΙΚΗΤΑΣ ΦΡΑΓΚΙΣΚΑΚΗΣ 

Αριθμ. απόφ. 7/2017 (4) 

Καθιέρωση απογευματινής υπερωριακής εργασί¬ 
ας και υπερωριακής εργασίας Κυριακών και εξαι¬ 
ρέσιμων ημερών (ημερησίων) του προσωπικού 
με σχέση εργασίας ιδιωτικού δικαίου ορισμένου 
χρόνου (ΙΔΟΧ) του Δήμου Κερατσινίου - Δραπε¬ 
τσώνας για το Α' Εξάμηνο του έτους 2017. 

Ο ΔΗΜΑΡΧΟΣ ΚΕΡΑΤΣΙΝΙΟΥ - ΔΡΑΠΕΤΣΩΝΑΣ 

Έχοντας υπόψη: 

1. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων (ΦΕΚ 176/τ. Α716-12-2015)». 

2. Τις διατάξεις της εγκυκλίου με αρ. πρωτ. 2/31029/ 
ΔΕΠ/6-5-2016 του Γενικού Λογιστηρίου του Κράτους 
περί παροχής οδηγιών για την εφαρμογή των διατάξεων 
του Κεφαλαίου Β' του ν. 4354/2015. 

3. Το γεγονός ότι ο συνολικός αριθμός των υπαλλήλων 
ιδιωτικού δικαίου ορισμένου χρόνου που μισθοδοτείται 
κατά τις διατάξεις του ν. 4354/2015 ανέρχεται σε 187 άτομα. 

4. Τον προϋπολογισμό του Δήμου οικον. έτους 2017, 
στον οποίο έχουν εγγράφει οι πιο κάτω πιστώσεις στους 
αντίστοιχους Κ.Α. με τίτλο: 

Α) Υπηρεσίες Καθαριότητας και Ηλεκτροφωτισμού 

Στον Κ.Α. 20.6042.0001 με τίτλο «Αποζημίωση υπε- 
ρωριακής εργασίας και για εξαιρέσιμες ημέρες και νυ¬ 
κτερινές ώρες και λοιπές πρόσθετες αμοιβές», το ποσό 
των 201.398,40 €. 

Β) Υπηρεσίες Πρασίνου (Τμήμα Πρασίνου και Τμήμα 
Μικροέργων και Συντήρησης Παιδικών Χαρών) 

Στον Κ.Α. 35.6042.0001 με τίτλο «Αποζημίωση υπερωρια- 
κής εργασίας και για εξαιρέσιμες ημέρες και νυκτερινές ώρες 
και λοιπές πρόσθετες αμοιβές» το ποσό των 9.408,00 €. 

5. Το γεγονός ότι για την αντιμετώπιση εποχιακών, εκτά¬ 
κτων, επειγουσών και όλως απρόβλεπτων υπηρεσιακών 
αναγκών υπάρχει ανάγκη υπερωριακής εργασίας απο¬ 
γευματινής, στο προσωπικό με σχέση εργασίας ιδιωτικού 
δικαίου ορισμένου χρόνου του Δήμου και συγκεκριμένα: 

- Στους απασχολούμενους στην Υπηρεσία Καθαριότη- 
ταςγιατην αντιμετώπιση των αυξημένων αναγκών καθ/ 
ταςτων δύο δημοτικών κοινοτήτων. 

- Στην Υπηρεσία Δημοτικού Σταθμού Αυτοκινήτων για 
την τεχνική υποστήριξη των οχημάτων και τη συμμετο¬ 
χή των οδηγών απορριμματοφόρων στην απρόσκοπτη 
καθαριότητα της πόλης. 

- Στους φύλακες εργάτες της Υπηρεσίας Καθαριότητας. 

- Στους ηλεκτροτεχνίτες του Ηλεκτρομηχανολογικού 
Τμήματος για την αντιμετώπιση ηλεκτρολογικών βλαβών 
αλλά και την κάλυψη πολιτιστικών κ.λπ. εκδηλώσεων. 

- Στο προσωπικό της Υπηρεσίας Πρασίνου για την συ¬ 
ντήρηση των χώρων πρασίνου. 

- Στο προσωπικό του Τμήματος Μικροέργων και Συ¬ 
ντήρησης Παιδικών Χαρών για την επισκευή και συ¬ 
ντήρηση των σχολικών κτιρίων αλλά και για διάφορες 
εργασίες στις οδούς και τις παιδικές χαρές του Δήμου. 

6. Επιπλέον κρίθηκε απαραίτητη η υπερωριακή απα¬ 
σχόληση του παρακάτω προσωπικού με σχέση εργασί¬ 
ας ιδιωτικού δικαίου ορισμένου χρόνου για ορισμένες 


Κυριακές και εξαιρέσιμες, πέραν της υποχρεωτικής, σε 
ημερήσια βάρδια, ανάλογα με τις ανάγκες, προς αντιμε¬ 
τώπιση εκτάκτων, κατεπειγουσών, εποχιακών και όλως 
απροβλέπτων υπηρεσιακών αναγκών ως εξής: 

- Στους απασχολουμένους στην Υπηρεσία Καθαριό¬ 
τητας, διότι η πόλη πρέπει να καθαριστεί την Κυριακή, 
σε ημερήσια βάρδια, ανάλογα με τις ανάγκες, αφού το 
Σαββάτο που λειτουργούν τα καταστήματα υπάρχει 
σημαντική ρύπανση των οδών και σωρεύεται μεγάλη 
ποσότητα απορριμμάτων. 

- Στη Δημοτικό Σταθμό Αυτοκινήτων, σε ημερήσια 
βάρδια, για την τεχνική υποστήριξη των οχημάτων και 
τη συμμετοχή των οδηγών απορριμματοφόρων στην 
απρόσκοπτη καθαριότητα της πόλης. 

- Στους φύλακες εργάτες της Υπηρεσίας Καθαριότη¬ 
τας για τη φύλαξη των χώρων και του εξοπλισμού της 
Υπηρεσίας Καθαριότητας. 

- Στους ηλεκτροτεχνίτες του Ηλεκτρομηχανολογικού 
Τμήματος για αντιμετώπιση βλαβών στο δίκτυο και για 
την κάλυψη των διαφόρων εκδηλώσεων του Δήμου. 

- Στους απασχολούμενους στην Υπηρεσία Πρασίνου 
για το πότισμα και την συντήρηση των χώρων πρασίνου. 

- Στους απασχολούμενους στοΤμήμα Μικροέργων και 
Συντήρησης και Παιδικών Χαρών για διάφορες εργασίες 
συντήρησης των οδών, των παιδικών χαρών καθώς και 
των σχολικών κτιρίων που δεν είναι δυνατόν να πραγ¬ 
ματοποιηθούν κατά τις εργάσιμες ημέρες. 

7. Τη με αρ.πρωτ. 37112/20300/09-07-2015 απόφαση 
της Ασκούσης καθήκοντα Γενικού Γραμματέα της Απο¬ 
κεντρωμένης Διοίκησης Αττικής που δημοσιεύτηκε στο 
ΦΕΚ 1575/τ. Β727-07-2015, με την οποία καθιερώθηκε 
διαφορετικό ωράριο λειτουργίας σε υπηρεσίες του Δή¬ 
μου Κερατσινίου-Δραπετσώνας. 

8. Τις διατάξεις του άρθρου 58 παρ. 1 περ. δ' του 
ν. 3852/2010 (ΦΕΚ 87/τ.Α707-6-2010) «Νέα αρχιτεκτονι¬ 
κή της Αυτοδιοίκησης και της Αποκεντρωμένης Διοίκη¬ 
σης - πρόγραμμα Καλλικράτης» που αναφέρονται στις 
αρμοδιότητες του Δημάρχου, αποφασίζουμε: 

Καθιερώνουμε απογευματινή υπερωριακή εργασία 
και υπερωριακή εργασία Κυριακών και εξαιρέσιμων ημε¬ 
ρών (ημερησίων) πέραν της υποχρεωτικής προς κάλυψη 
εξαιρετικών υπηρεσιακών αναγκών για το προσωπικό 
με σχέση εργασίας ιδιωτικού δικαίου ορισμένου χρόνου 
σύμφωνα με τα όρια που προβλέπουν οι διατάξεις του 
άρθρου 20 του ν. 4354/2015 για το Α' Εξάμηνο του έτους 
2017. Για την Υπηρεσία Καθαριότητας καθιερώνουμε 
απογευματινή υπερωριακή εργασία και υπερωριακή 
εργασία Κυριακών και εξαιρέσιμων ημερών. 

Για την Υπηρεσία Πρασίνου καιτοΤμήμα Μικροέργων 
και Συντήρησης Παιδικών Χαρών καθιερώνουμε απο¬ 
γευματινή υπερωριακή εργασία και υπερωριακή εργασία 
Κυριακών και εξαιρέσιμων ημερών. 

Για τους ηλεκτροτεχνίτες του Ηλεκτρομηχανολογικού 
Τμήματος καθιερώνουμε απογευματινή υπερωριακή ερ¬ 
γασία και εργασία Κυριακών και εξαιρέσιμων ημερών. 

Αναλυτικά ο αριθμός των εργαζομένων ανά ειδικότητα 
και οι ώρες υπερωριακής τους απασχόλησης έχουν ως εξής: 

Α. Για το προσωπικό που αμείβεται από τον Κ.Α. 
20.6042.0001 (Υπηρεσίες Καθαριότητας και Ηλεκτρο- 
φωτισμού) 

α/α 

ΕΙΔΙΚΟΤΗΤΑ 

ΑΤΟΜΑ 

ΩΡΕΣ 




ΚΥΡΙΑΚΕΣ- 

ΕΞΑΙΡ. 

ΑΠΟΓΕΥΜ. 

1 

ΔΕ Οδηγών 

17 

2.040 

2.040 

2 

ΔΕ Χειριστών 
Μηχανημάτων Εργου 

4 

480 

480 

3 

ΔΕ 

Ηλεκτροσυγκολλητών- 
Συντ/τών κάδων 

2 

240 

240 

4 

ΔΕ Μηχανοτεχνιτών 
Αυτ/των 

1 

120 

120 

5 

ΔΕ Ηλεκτροτεχνιτών 

6 

576 

720 

6 

ΥΕ Εργατών 
Καθαριότητας 

81 

9.720 

9.720 

7 

ΥΕ Εργατών 
Καθαριότητας 
(πλύντης κάδων) 

2 

240 

240 

8 

ΥΕ Εργατών φυλάκων 

5 

480 

600 

ΣΥΝΟΛΟ 


118 

13.896 

14.160 


Β. Για το προσωπικό που αμείβεται από τον Κ.Α. 
35.6042.0001 (Τμήμα Πρασίνου καιΤμήμα Μικροέργων 
και Συντήρησης Παιδικών Χαρών) 


α/α 

ΕΙΔΙΚΟΤΗΤΑ 

ΑΤΟΜΑ 

ΩΡΕΣ 




ΚΥΡΙΑ- 

ΚΕΣ-ΕΞΑΙΡ. 

ΑΠΟΓΕΥΜ. 

1 

ΔΕ Τεχνίτες σιδηρουργοί 

1 

96 

120 

2 

ΔΕ Τεχνίτες υδραυλικοί 

2 

192 

240 

3 

ΔΕ Τεχνίτες 
ελαιοχρωματιστές 

1 

96 

120 

4 

ΔΕ Τεχνίτες πλακάδες 

1 

96 

120 

5 

ΔΕ Δενδροκηπουροί - 
Δενδροκόμοι 

7 

672 

840 

ΣΥΝΟΛΟ 


12 

1.152 

1.440 


Η κατανομή των ωρών απασχόλησης του προσωπικού 
ως ανωτέρω θα γίνεται κάθε φορά ανάλογα με τις ανά¬ 
γκες της υπηρεσίας. 

Ο αριθμός των υπαλλήλων και των ωρών, καθορίζε¬ 
ται στα όρια των πιστώσεων του προϋπολογισμού του 
Δήμου. 

Οι ανωτέρω ώρες υπερωριακής απασχόλησης δεν θα 
υπερβαίνουν ανά υπάλληλο για το Α’ Εξάμηνο του έτους 
2017 τις 120 ώρες απογευματινές (20 ώρες μηνιαίως) 
και τις 96 ώρες Κυριακών και εξαιρέσιμων ημερών (16 
ώρες μηνιαίως). Ειδικά για το προσωπικό της Υπηρεσίας 
Καθαριότητας που λειτουργεί σε εικοσιτετράωρη βάση 
το σχετικό όριο για υπερωριακή εργασία κατά τις Κυ¬ 
ριακές και Εξαιρέσιμες ημέρες δεν θα υπερβαίνει ανά 
υπάλληλο τις 120 ώρες (20 ώρες ανά μήνα) με εξαίρεση 
τους φύλακες εργάτες της Υπηρεσίας Καθαριότητας 
που δεν θα υπερβαίνουν το εξάμηνο τις 96 ώρες (16 
ώρες μηνιαίως). 

Για την δαπάνη της υπερωριακής εργασίας του παρα¬ 
πάνω προσωπικού ΙΔΟΧ που ανέρχεται, για το χρονικό 
διάστημα της απασχόλησης του στο Δήμο, στο ποσό 
των 210.806,40 €, έχουν προβλεφθεί πιστώσεις που βα¬ 
ρύνουν τους: 

ΚΑ. 20.6042.0001 για € 201.398,40 

ΚΑ. 35.6042.0001 για € 9.408,00 

ΣΥΝΟΛΟ € 210.806,40 

του προϋπολογισμού του έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κερατσίνι, 10 Ιανουάριου 2017 
Ο Δήμαρχος 
ΧΡΗΣΤΟΣ ΒΡΕΤΤΑΚΟΣ 

Τεύχος ΒΊ 82/27.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 

























